મુશ્કેલી ત્યારે શરૂ થાય છે, જ્યારે સિન્ડિકેટ તગડો ભાવ વસુલે અને વસ્તુઓ નબળી આપે. નબળી સીમેન્ટ, સળિયા, રેતી આપે તેના કારણે બાંધકામની ગુણવત્તાને અસર થાય છે. સમાજ માટે આ વધારે જોખમકારક છે. મુંબઈમાં એકવાર ખંડણી આપી દીધા પછી બિલ્ડર પોતાની મરજી પ્રમાણે, પોતાના બજેટ પ્રમાણે સારી ક્વોલિટીનું બિલ્ડિંગ ખડું કરી શકે. કોલકાતામાં નવી બની રહેલી ઇમારતો જોખમી બની રહી છે આ સિન્ડિકેટને કારણે.